text: Horsens klar til prins Charles
  26 marts 2012 kl. 15.02
  Vi mangler kun lige det sidste, konstaterer projektkoodinator Charlotte Walkusch før det britiske kronprinsepar gæster Horsens tirsdag eftermiddag.
  Mandag var prins Charles oghertuginde Camilla bl.a. til en sammenkomst med danske soldater, der har været i Afghanistan. Det skete sammen med det danske kronprinsepar. 
  Horsens Kommune har fundet den røde løber frem fra regentparrets besøg i Horsens forrige år. Der holdt generalprøver på besøget, og tirsdag middag ankommer den britiske ambassadør til Horsens for at kontrollere de sidste detaljer.
  
  Stolt borgmester
  - Jeg er stolt over og utrolig glad for, at Prinsen af Wales og Hertuginden af Cornwall har valgt at aflægge Horsens et besøg. Jeg glæder mig meget til at møde Prins Charles og Hertuginde Camilla og ser frem til at fortælle dem om Horsens Kommune. Det er stor cadeau til kommunen, VIA Campus Horsens samt hele samfundet Horsens Kommune, der arbejder sammen for at løfte opgaverne, siger borgmester Jan Trøjborg (S)
  Besøget i Horsens var et par timer.
  